NORAKSTS

|  |  |
| --- | --- |
| 26.08.2021. | Nr.13/2 |

###### INVESTĪCIJU PROJEKTU “JAUNRADES NAMA “JUNDA” STRUKTŪRVIENĪBAS “LEDIŅI” PĀRBŪVE UN LABIEKĀRTOŠANA” 1. UN 2.KĀRTA IESNIEGŠANA

(Ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 12.pantu un 15.panta pirmās daļas 4. punktu, likuma “Par valsts budžetu 2021.gadam” 12.panta trešās daļas 5.punktu, Ministru kabineta 2021.gada 11.februāra noteikumu Nr.104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai”, Jelgavas pilsētas attīstības programmas 2014.-2020.gadam investīciju plānu, iepirkumu Nr.JPD 2021/68/AK un Nr.JPD 2021/81//MI par Jaunrades nama “Junda” struktūrvienības “Lediņi” telpu vienkāršoto renovāciju, gāzes apgādi (apkuri) un labiekārtošanu rezultātiem, kur kopējās izmaksas ir 602 290,06 *euro* (seši simti divi tūkstoši divi simti deviņdesmit *euro* un 06 *centi*):

**JELGAVAS VALSTSPILSĒTAS DOME NOLEMJ:**

1. Iesniegt Vides aizsardzības un reģionālās attīstības ministrijai prioritāro investīciju projektu “Jaunrades nama “Junda” struktūrvienības “Lediņi” pārbūve un labiekārtošana 1.kārta”, kura kopējās izmaksas ir 400 000,00 *euro* (četri simti tūkstoši *euro* un 00 *centi*).
2. Iesniegt Vides aizsardzības un reģionālās attīstības ministrijai investīciju projektu “Jaunrades nama “Junda” struktūrvienības “Lediņi” pārbūve un labiekārtošana 2.kārta”, kura kopējās izmaksas ir 202 290,06 *euro* (divi simti divi tūkstoši divi simti deviņdesmit *euro* un 06 *centi*), tai skaitā 171 946,55 *euro* (viens simts septiņdesmit viens tūkstotis deviņi simti četrdesmit seši *euro* un 55 *centi*) ir aizņēmums Valsts kasē un 30 343,51 *euro* (trīsdesmit tūkstoši trīs simti četrdesmit trīs *euro* un 51 *centi)* ir pašvaldības budžeta līdzfinansējums
3. Projektu apstiprināšanas gadījumā Jelgavas valstspilsētas pašvaldības budžetā nodrošināt projektu īstenošanai nepieciešamo finansējumu šādā sadalījumā:
	1. 2021.gadā – 460 687,02 *euro* (četri simti sešdesmit tūkstoši seši simti astoņdesmit septiņi *euro* un 02 *centi*);
	2. 2022.gadā – 141 603,04 *euro* (viens simts četrdesmit viens tūkstotis seši simti trīs *euro* un 04 *centi*).
4. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar šī lēmuma 1. un 2.punktā minēto projektu iesniegšanu un īstenošanu saistītos dokumentus, kā arī veikt visas nepieciešamās darbības šo projektu iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā